**6. РАЗРЕД  (6/2)**

1. **час**(**понедељак), 30.3.2020.**

Наставнајединица :**Творба речи– РТС 3,**

**обнављање, пратите само информативно;**

**НЕМА ДОДАТНИХ ЗАДАТАКА.**

1. **час(уторак) 31.3.2020.**

Наставна јединица: **Лексикологија (лексичке вежбе) – РТС 3**

**обнављање, пратите само информативно;**

**НЕМА ДОДАТНИХ ЗАДАТАКА.**

Кључни појмови су:

**Синоними**: друм – пут

**Хомоними: коса (власи на глави) – коса (оруђе)**

**антоними** : лепо - ружно

**аугментативи : кућерина**

**деминутиви: кућица**

**хипокористици** : бата

**пејоративи** : главурда

Задатке у вези са овом наставном јединицом смо већ урадили. Ако неко није сигуран у значење ових појмова, нека прочита још једном лекције и утврди знање.

1. **час(среда), 1.4.2020.**

Наставна јединица:

**Драма – РТС 3**

**обнављање, пратите само информативно;**

**НЕМА ДОДАТНИХ ЗАДАТАКА.**

1. **час (петак), 2.4.2020.**

Наставна јединица:**„Избирачица“ Коста Трифковић – РТС 3**

**обнављање, пратите само информативно;**

Наставна јединица по плану наставника: **Комуникативна и предикатска реченица**

**Комуникативна реченица је реченица којом се исказује целовита порука. Она се у писању обележава великим словом на почетку и тачком, упитником или узвичником на крају.**

**пр. 1. Недавно смо радили писмени задатак.**

**пр. 2.Наставница је прегледала писмене задатке и ми нестрпљиво чекамо оцене.**

**Предикатска реченица је језичка јединица образована од глагола у личном глаголском облику, који има службу предиката.**

**У једној комуникативној реченици може бити једна или више предикатских реченица. Предикатских реченица има онолико колико има предиката.**

**пр. 1. Недавно смо радили писмени задатак.**

**У. 1. примеру имамо једну комуникативну и једну предикатску реченицу.**

**пр. 2.Наставница је прегледала писмене задатке |и ми нестрпљиво чекамо оцене.**

**У 2. примеру имамо једну комуникативну и две предикатске реченице, јер у овој комуникативној реченици уочавамо два предиката – је прегледала и чекамо.**

**Комуникативне реченице деле се према функцијама које обављају на:**

1. **ОБАВЕШТАЈНЕ**

**-имају функцију обавештења; у писању се најчешће обележавају тачком.**

**Недавно смо радили писмени задатак**

1. **УПИТНЕ**

**-траже неку информацију од саговорника; у писању се обележавају упитником.**

**Када сте радили писмени задатак?**

**Да ли су задаци били тешки?**

1. **УЗВИЧНЕ**

**-изражавају дивљење, чуђење, изненађење говорника; у писању се на крају обележавају узвичником.**

**Како су задаци били лаки!**

**Ала смо добро урадили писмени задатак!**

1. **ЗАПОВЕДНЕ**

**изражавају захтев, заповест, молбу, забрану, савет, упутство да се изврши или да се не изврши нека радња; у писању се најчешће на крају обележавају узвичником.**

**Радите задатке полако и пажљиво!**

**Немојте да журите!**

**Нека нико не преписује!**

1. **ЖЕЉНЕ**

**-исказују жеље да се нешто оствари (могу бити лепе жеље, благослови, али и клетве); у писању се на крају обележавају узвичником.**

**Нека вас срећа прати!**

**Да сте нам живи и здрави!**

**Лекцију са сајта препишите у своје свеске.**

**Прочитајте садржај из граматике од 192. до 196. стране.**

**Урадите задатке из одељка ЗАРОНИ И ЗНАЊЕ ИЗРОНИ на 196. страни.**

**Додатни задаци:**

1. **Те ноћи Меги је имала једну од својих омиљених књига под јастуком. Усправила се у кревету, протрљала очи и извукла књигу. Отворила ју је и странице су зашуштале, као да нешто обећавају, а тај први шапат код сваке књиге звучи другачије.**

**Одреди колико има:**

**а) комуникативних реченица:**

**б) предикатских реченица:**

1. **Одреди врсту независне реченице према кому никативној функцији:**

**а) Хоћеш ли са мном у биоскоп?**

**б) Како си ме обрадовала том вешћу!**

**в) Обуци јакну!**

**г) Прочитали смо лектиру за неколико дана.**

**д) Срећно на тесту!**

Рок за домаћи задатак је недеља, 5.4.2020.